turjo4nis/wikipedia-bn-dump-20250701 huggingface dataset:
মার্চেন্ট ডি ল্যাঞ্জ

মার্চেন্ট ডি ল্যাঞ্জ (জন্ম: ১৩ অক্টোবর, ১৯৯০) ট্রান্সভাল প্রদেশের তানিন এলাকায় জন্মগ্রহণকারী দক্ষিণ আফ্রিকার ক্রিকেটার। দক্ষিণ আফ্রিকা ক্রিকেট দলের অন্যতম সদস্য হিসেবে তিনি ডানহাতি ফাস্ট বোলিং করে থাকেন। এছাড়াও, নিচের সারির কার্যকরী ব্যাটসম্যান হিসেবে ডানহাতে ব্যাটিং করেন।

ডি ল্যাঞ্জ দীর্ঘদেহী ডানহাতি ফাস্ট বোলার। সুইং ও নিখুঁত বোলিংয়ে দক্ষ তিনি। ক্রিকেট জীবনে প্রবেশের পূর্বে বর্শানিক্ষেপকারক ছিলেন। এরফলে স্বল্পপাল্লার দৌঁড় প্রয়োগেই নিয়মিতভাবে ১৪৫-১৫০ কিমি/ঘ গতিবেগে নিয়মিতভাবে বোলিং করতে সক্ষমতা দেখাচ্ছেন।

খেলোয়াড় জীবন 
প্রথম-শ্রেণীর ক্রিকেটে অভিজ্ঞতা কম থাকা স্বত্ত্বেও তাকে শ্রীলঙ্কার বিপক্ষে অন্তর্ভুক্ত করা হয়। ভার্নন ফিল্যান্ডারের আঘাতপ্রাপ্তির ফলে তাকে শেষ মুহুর্তে দ্বিতীয় টেস্টে অভিষিক্ত করা হয়। তিনি এর যোগ্য জবাব দেন ও খেলায় তিনি ১২৬ রানে ৮ উইকেট পান। তন্মধ্যে প্রথম ইনিংসেই ৭/৮১ পান। তার এ বোলিং পরিসংখ্যান ২০১১ সালের টেস্ট ক্রিকেটে সেরা ছিল।

১৯ ফেব্রুয়ারি, ২০১২ তারিখে হ্যামিল্টনে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে। খেলায় তিনি মার্টিন গাপটিলের উইকেট পেয়েছিলেন।

তথ্যসূত্র

বহিঃসংযোগ 
 
 
 player profile of marchant-de-lange

দক্ষিণ আফ্রিকান ক্রিকেটার
১৯৯০-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
যুক্তরাজ্যে অভিবাসনকারী দক্ষিণ আফ্রিকান
টাইটান্সের ক্রিকেটার
ইস্টার্ন প্রভিন্সের ক্রিকেটার
গায়ানা আমাজন ওয়ারিয়র্সের ক্রিকেটার
যুক্তরাজ্যের নাগরিকীকৃত নাগরিক
ইস্টার্নসের ক্রিকেটার
কলকাতা নাইট রাইডার্সের ক্রিকেটার
বার্বাডোস রয়্যালসের ক্রিকেটার
নাইটসের ক্রিকেটার
ফ্রি স্টেটের ক্রিকেটার
গ্ল্যামারগনের ক্রিকেটার
সমারসেটের ক্রিকেটার
ইসলামাবাদ ইউনাইটেডের ক্রিকেটার
গ্লুচেস্টারশায়ারের ক্রিকেটার
ডাম্বুলা আউরার ক্রিকেটার
মুম্বই ইন্ডিয়ান্সের ক্রিকেটার
ডারবান হিটের ক্রিকেটার
বর্শা নিক্ষেপ

বর্শা নিক্ষেপ ট্র্যাক অ্যান্ড ফিল্ডের একটি ক্রীড়াবিভাগ যাতে হাল্কা নকশার তৈরি বর্শা ব্যবহৃত হয়। এ ক্রীড়াবিভাগের প্রধান উপকরণ হিসেবে রয়েছে বর্শা। এটি  দৈর্ঘ্যের হয়ে থাকে। যিনি বা যে ক্রীড়াবিদ এ বর্শা ব্যবহার করে ক্রীড়াশৈলী প্রদর্শন করেন, তিনি বর্শানিক্ষেপকারক নামে পরিচিতি পান। বর্শা নিক্ষেপকারী দৌঁড়ের সাহায্যে গতিপ্রাপ্ত হয়ে পূর্ব-নির্ধারিত ও নির্দিষ্ট স্থানে বর্শাটিকে নিক্ষেপ করে থাকেন। পুরুষদের ডেকাথলন ও মহিলাদের হেপ্টাথলন বিভাগে বর্শা নিক্ষেপ ক্রীড়াবিষয় হিসেবে রয়েছে।

ইতিহাস 

ঐতিহাসিক দৃষ্টিকোণ খেকেই বর্শা এক ধরনের অস্ত্র ছিল। কিন্তু প্রাচীন গ্রীকরা এটিকে ক্রীড়ায় ব্যবহার করতো যা অদ্যাবধি ক্রীড়াক্ষেত্রে ব্যবহৃত হচ্ছে। বর্শা সর্বদাই হাতে নিক্ষেপ করা হয়ে থাকে। বর্শা নিক্ষেপ এক ধরনের ক্রীড়া বিষয় যা অলিম্পিক ক্রীড়ার সূচনালগ্ন থেকে অদ্যাবধি টিকে রয়েছে।

দীর্ঘ লম্ফ, চাকতি নিক্ষেপ, স্ট্যাডিয়ন ফুট রেস এবং শৌখিন কুস্তি খেলার পাশাপাশি এটিও প্রাচীন অলিম্পিক ক্রীড়ার পেন্টাথলন বা পঞ্চ-ক্রীড়ার অন্যতম বিষয় ছিল।

একজন ক্রীড়াবিদ বর্শাকে একহাতে ধরে ক্ষীপ্রগতিতে দৌঁড়ুতে থাকেন ও যথাসম্ভব বর্শাটিকে নিক্ষেপ করে সুদুরে প্রেরণে সচেষ্ট হন। অলিম্পিক ক্রীড়ায় এ ক্রীড়াটি প্রাতিষ্ঠানিক ক্রীড়া হিসেবে বিবেচিত। অন্যান্য নিক্ষেপক ক্রীড়াবিষয়ের ন্যায় বর্শা নিক্ষেপও প্রতিযোগী কর্তৃক সর্বোচ্চ গতিতে দৌঁড়ে নির্দিষ্ট দূরত্বে অতিক্রম করতে সক্ষম। এরফলে বর্শাকে ১১৩ কিমি/ঘ গতিবেগে নিক্ষেপ করলে এটি সর্বোচ্চ ১০৪.৮০ মিটার দূরত্বে যেতে সক্ষম।

ব্যবহার 
পুরুষদের আধুনিক ও আন্তর্জাতিক প্রতিযোগিতায় বর্শা দণ্ডে কাঠ কিংবা ধাতব পদার্থের ব্যবহার করা হয় যাতে একটি ধারালো ও তীক্ষ্ণ অংশ রয়েছে। আইএএএফ কর্তৃক বর্শার জন্য আরোপিত শর্তাদির কথা বিস্তারিতভাবে উল্লেখ করা হয়েছে। সামগ্রিকভাবে বর্শার দৈর্ঘ্য  এবং ওজন  এর মধ্যে হতে হবে।

মহিলাদের ক্ষেত্রে বর্শা কিছুটা ছোট ও হাল্কা ধরনের হয়। এটি দৈর্ঘ্যে  এবং ওজনে  এর মধ্যে হতে হবে।

তথ্যসূত্র

বহিঃসংযোগ 

(IAAF Statement)  – statement of reasons to modify the javelin design
Masters World Rankings 
IAAF competition rules 

বর্শা নিক্ষেপ
অ্যাথলেটিক্সে (ট্র্যাক অ্যান্ড ফিল্ড) ক্রীড়া বিষয়
প্রাচীন অলিম্পিক ক্রীড়া
নিক্ষেপক ক্রীড়া
গ্রীষ্মকালীন অলিম্পিকে ক্রীড়া
ট্র্যাক অ্যান্ড ফিল্ড ঘটনা
নিক্ষেপ ক্রীড়া
চিত্রা বনমুরগি

চিত্রা বনমুরগি বা রঙিলা বনমুরগি, (), (বৈজ্ঞানিক নাম: Galloperdix lunulata) হচ্ছে pheasant পরিবারের একটি পাখি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

তথ্যসূত্র

বহিঃসংযোগ
 Videos and other media

ভারতের পাখি
বাংলাদেশের পাখি
বাংলাদেশের বিলুপ্ত পাখি
১৮২৫-এ বর্ণিত পাখি
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন

ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন (ইংরেজিতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”।

ভূমিকা 
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন বর্তমানে একটি আন্তর্জাতিক নিয়ন্ত্রক সংস্থা যেটি বিশ্বজুড়ে অসংখ্য পর্বতারোহীদের প্রতিনিধিত্ব করে। এটি পর্বতারোহণ বিষয়ক বিভিন্ন বিষয়ে, যেমন নিরাপত্তা, প্রতিযোগিতা, সুরক্ষা বিষয়ে কাজ করে। এই সংস্থাটি আন্তর্জাতিক অলিম্পিক কমিটি কর্তৃক স্বীকৃত। এছাড়া ইউআইএএ বিশ্বের অসংখ্য পর্বতারোহীদের একটি প্ল্যাটফর্ম হিসেবেও কাজ করে। বিশ্বের বিভিন্ন পর্বতারোহণ সংস্থাসমূহের মধ্যে সম্পর্ক উন্নয়নে এবং পর্বতারোহণ খেলার সামগ্রিক উৎকর্ষে এই সংস্থাটি তার কার্যক্রম পরিচালনা করে। সর্বোপরি অলিম্পিক আন্দোলনের আদর্শ বাস্তবায়নের মধ্যে দিয়ে ইউআইএএ আন্তর্জাতিক অঙ্গনে পর্বতারোহণ খেলার প্রতিনিধিত্ব করে।

নিরাপত্তা 
ইউআইএএ পর্বতারোহণের জন্য প্রয়োজনীয় টুলস এবং নিরাপত্তা বিষয়ে বিভিন্ন মান তৈরি ও উন্নয়ন করে। এসব মান বিশ্বব্যাপী পর্বতারোহণ বিষয়ক টুলস উৎপাদনকারী কর্তৃক বাস্তবায়িত হয়। প্রতি বছর এসব উৎপাদক প্রতিষ্ঠানদের অংশগ্রহণে একটি নিরাপত্তা কমিশন বা সেফটি কমিশন মিটিং অনুষ্ঠিত হয়। এই কমিশনটি প্রায় ৬০টি উৎপাদক প্রতিষ্ঠানের সাথে কাজ করে। মান যাচাই করে কমিশনটি এপর্যন্ত ১৮৬১টি পণ্যের স্বীকৃতি দিয়েছে।

প্রতিযোগিতাসমূহ 
আন্তর্জাতিক পর্যায়ে অনুষ্ঠিত আইস ক্লাইম্বিং প্রতিযোগিতাসমূহের নিয়ন্ত্রক সংস্থার দায়িত্ব পালন করে ইউআইএএ। ইউআইএএ প্রতি বছর ওয়ার্ল্ড কাপ সার্কিট, অর্ধ-বার্ষিক বিশ্ব চ্যাম্পিয়নশিপ এবং ইয়ুথ ওয়ার্ল্ড চ্যাম্পিয়নশিপ আয়োজন করে, যেগুলোতে ৩০টিরও অধিক দেশের প্রতিযোগীরা অংশগ্রহণ করে থাকে।

তথ্যসূত্র

বহিঃসংযোগ 
 ইউআইএএ ওয়েবসাইট

আন্তর্জাতিক ক্রীড়া সংস্থা
পর্বতারোহণ
আইওসি স্বীকৃত আন্তর্জাতিক ফেডারেশন
বেন ডাঙ্ক

বেন রবার্ট ডাঙ্ক (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য বেন ডাঙ্ক ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ।

প্রারম্ভিক জীবন 
অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন।

২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লিগে মুম্বই ইন্ডিয়ান্স দলে প্রতিনিধিত্ব করছেন তিনি।

খেলোয়াড়ী জীবন 
৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার।

তথ্যসূত্র

অস্ট্রেলীয় ক্রিকেটার
১৯৮৭-এ জন্ম
জীবিত ব্যক্তি
অস্ট্রেলীয় উইকেট-রক্ষক
অস্ট্রেলিয়ার টুয়েন্টি২০ আন্তর্জাতিক ক্রিকেটার
কুইন্সল্যান্ডের ক্রিকেটার
সিডনি থান্ডারের ক্রিকেটার
হোবার্ট হারিকেন্সের ক্রিকেটার
মুম্বই ইন্ডিয়ান্সের ক্রিকেটার
তাসমানিয়ার ক্রিকেটার
গালে গ্ল্যাডিয়েটর্সের ক্রিকেটার
অ্যাডিলেড স্ট্রাইকার্সের ক্রিকেটার
অ্যান্টিগুয়া হকসবিলসের ক্রিকেটার
কুইন্সল্যান্ড থেকে আগত ক্রিকেটার
করাচি কিংসের ক্রিকেটার
লাহোর কালান্দার্সের ক্রিকেটার
মেলবোর্ন স্টার্সের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
উইকেট-রক্ষক
কাগিসো রাবাদা

কাগিসো রাবাদা (জন্ম: ২৫ মে, ১৯৯৫) জোহানেসবার্গের গটেংয়ে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলে খেলার পাশাপাশি ঘরোয়া ক্রিকেটে লায়ন্সের প্রতিনিধিত্ব করছেন। দলে তিনি মূলতঃ ডানহাতি ফাস্ট বোলার। পাশাপাশি বামহাতে ব্যাটিং করতে অভ্যস্ত তিনি।

প্রারম্ভিক জীবন 
ডিসেম্বর, ২০১৩ সালে সিএসএ প্রভিন্সিয়াল ওয়ান-ডে কম্পিটিশনে গটেংয়ের সদস্য হিসেবে বর্ডারের বিপক্ষে তার প্রথম-শ্রেণীর ক্রিকেটে অভিষেক ঘটে। ২০১৩ সালে ম্যাট্রিকুলেশন শেষ করে সেন্ট স্টিথিয়ান্স বয়েজ কলেজে অধ্যয়ন করছেন।

২০১৪ সালের আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা অনূর্ধ্ব-১৯ দলের অন্যতম সদস্য ছিলেন তিনি। ঐ প্রতিযোগিতায় দক্ষিণ আফ্রিকা শিরোপা জয় করে। ওভারপ্রতি ৩.১০ রান দিয়ে ১৪ উইকেট নিয়ে প্রতিযোগিতার দ্বিতীয় সর্বোচ্চ উইকেট শিকারী হন তিনি। এছাড়াও তিনি অস্ট্রেলিয়া এ-দলের বিপক্ষে প্রতিযোগিতার সেরা বোলিং পরিসংখ্যান গড়েন ৬/২৫ লাভ করে। এ অর্জনের ফলে তিনি প্রতিযোগিতার সর্বাপেক্ষো দ্রুততম ও ভয়ঙ্কর বোলার হিসেবে চিত্রিত করা হয়েছে। এরফলে লায়ন্স দল তাকে সানফয়েল সিরিজের শেষ দুই খেলায় অংশগ্রহণের জন্য তাকে অন্তর্ভুক্ত করে। দুই খেলায় অংশগ্রহণ করে ১৮৬ রান খরচায় তিনি ৭ উইকেট পান।

ফেব্রুয়ারি, ২০১৫ সালে ডলফিন্সের বিপক্ষে খেলায় ১০৫ রানের বিনিময়ে ১৪ উইকেট নেন। তন্মধ্যে প্রথম ইনিংসে পেয়েছিলেন ৯/৩৩ যা দক্ষিণ আফ্রিকার ইতিহাসে সেরা বোলিং পরিসংখ্যান।

খেলোয়াড়ী জীবন 
৫ নভেম্বর, ২০১৪ তারিখে স্বাগতিক অস্ট্রেলিয়া দলের বিপক্ষে তার টুয়েন্টি২০ আন্তর্জাতিকে অভিষেক ঘটে।

জুলাই, ২০১৫ সালে বাংলাদেশ সফরে একদিনের আন্তর্জাতিক দলের সদস্য মনোনীত হন। ১০ জুলাই, ২০১৫ তারিখে বাংলাদেশ দলের বিপক্ষে তার ওডিআই অভিষেক ঘটে। মিরপুরের শের-ই-বাংলা জাতীয় ক্রিকেট স্টেডিয়ামে অনুষ্ঠিত বৃষ্টিবিঘ্নিত ৪০ ওভারে খেলায় নির্ধারিত ৮ ওভারে ৬/১৬ লাভ করেন। এরফলে বাংলাদেশ দল ৩৬.৩ ওভারে ১৬০ রানে ইনিংস শেষ করে। পরবর্তীতে দক্ষিণ আফ্রিকা দল খুব সহজেই ৮ উইকেটে জয়লাভ করে। খেলায় তিনি দক্ষিণ আফ্রিকার ওডিআই ইতিহাসে দ্বিতীয় বোলার হিসেবে অভিষেকে হ্যাট্রিক করেন। এ অর্জনের ফলে তাইজুল ইসলামের পর দ্বিতীয় খেলোয়াড় হিসেবে তিনি এ তালিকা যুক্ত হন। এছাড়াও ওডিআই ইতিহাসে অভিষেকে সেরা বোলিং করেন তিনি। খেলায় তিনি ম্যান অব দ্য ম্যাচের পুরস্কার লাভ করেন।

অর্জনসমূহ

একদিনের আন্তর্জাতিকে ৫-উইকেট প্রাপ্তি

তথ্যসূত্র

আরও দেখুন 
 তাইজুল ইসলাম
 একদিনের আন্তর্জাতিক ক্রিকেটে হ্যাট্রিকের তালিকা
 ২০১৫ দক্ষিণ আফ্রিকা ক্রিকেট দলের বাংলাদেশ সফর
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 

 
 

১৯৯৫-এ জন্ম
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
একদিনের আন্তর্জাতিকে হ্যাট্রিক লাভকারী
গটেংয়ের ক্রিকেটার
লায়ন্সের ক্রিকেটার
জোহানেসবার্গ থেকে আগত ক্রিকেটার
বিশ্বের ১নং ক্রিকেটার
২০১৯ ক্রিকেট বিশ্বকাপের ক্রিকেটার
দিল্লি ক্যাপিটালসের ক্রিকেটার
পাঞ্জাব কিংসের ক্রিকেটার
এমআই কেপ টাউনের ক্রিকেটার
টুয়েন্টি২০ আন্তর্জাতিকে হ্যাট্রিক লাভকারী
কেন্টের ক্রিকেটার
২০২৩ ক্রিকেট বিশ্বকাপের ক্রিকেটার
জোজি স্টারসের ক্রিকেটার
ক্রিকেটে নিষিদ্ধ মাদক গ্রহণকারী
ইয়াসির হামিদ

ইয়াসির হামিদ কোরেশী (Urdu: یاسر حمید قریشی; জন্ম: ২৮ ফেব্রুয়ারি, ১৯৭৮ পেশোয়ার, একজন পাকিস্তানি ক্রিকেটার। তিনি বাংলাদেশের বিপক্ষে তার টেস্ট ক্রিকেটের অভিষেক ম্যাচে দুইটি শতক করার গৌরব অর্জন করেন। ইয়াসিরের প্রথম ত্রিশটি একদিনের আন্তর্জাতিক ইনিংসে ইমরান ফরহাতের সাথে চতুর্থ ধারাবাহিক উদ্বোধনী ব্যাটসম্যান হিসেবে ১০০ বা তার অধিক রান করেন; যা একটি অনন্য কৃতিত্ব হিসেবে বিবেচিত। তিনি মাত্র ২২ ম্যাচে ১০০০ রানের মাইলফলক স্পর্শ করেন, যেটি ক্রিকেটের ইতিহাসে তৃতীয় দ্রুততম এবং এশিয়া মহাদেশে প্রথম।

কীর্তিসমূহ 
 টেস্ট অভিষেক ম্যাচে উভয় ইনিংসে শতক; টেস্ট ক্রিকেট ইতিহাসে লরেন্স রো’র পর দ্বিতীয় খেলোয়াড় হিসেবে মর্যাদা লাভ করেন।

আরও দেখুন 
 ইমরান নাজির
 আহমেদ শেহজাদ
 টেস্ট ক্রিকেট অভিষেকে সেঞ্চুরির তালিকা

তথ্যসূত্র

বহিঃসংযোগ 
 Cricinfo page on Yasir Hameed

পাকিস্তানি ক্রিকেটার
১৯৭৮-এ জন্ম
জীবিত ব্যক্তি
পাকিস্তানের টেস্ট ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পেশাওয়ারের ক্রিকেটার
খাইবার পাখতুনখোয়ার ক্রিকেটার
জারাই তারাকিয়াতি ব্যাংক লিমিটেডের ক্রিকেটার
অ্যাবোটাবাদ থেকে আগত ক্রিকেটার
পেশাওয়ার প্যান্থার্সের ক্রিকেটার
পাকিস্তানি ক্রিকেট কোচ
অ্যাবোটাবাদের ক্রিকেটার
সৌদি রিয়াল

সৌদি রিয়াল (মুদ্রা প্রতীক: ; ব্যাংক কোড: SAR) ( রিয়াল) সৌদি আরবের মুদ্রা। একে ১০০ হালালায় ( হালালাহ) বিভক্ত করা হয়। ৫ হালালাকে ১ সৌদি কিরিশ বলা হয়।

৫ম সংস্করণ

স্থায়ী বিনিময় মূল্য

আরও দেখুন 
সৌদি আরবের অর্থনীতি
 হেজাজ রিয়াল

তথ্যসূত্র

বহিঃসংযোগ 
 Saudi banknotes From the first edition to the special edition.
 http://www.islamicbanknotes.com/

সৌদি আরবের অর্থনীতি
সৌদি আরবের মুদ্রা
ল্যাভেন্ডার

নীলদোলা ফুল বা ল্য়াভেন্ডার (লাতিন ভাষা: Lavandula), () হচ্ছে Lamiaceae পরিবারের সপুষ্পক উদ্ভিদের ৩৯টি প্রজাতির একটি গণের নাম। এটি বর্ষজীবী গুল্ম। এদের ফুলে বেশ গন্ধ থাকে যার কারণে মশা দূরে থাকে। এজন্য বাড়ির দেয়ালের কাছ ঘেঁসে লাগানো হয়। ফুল শুকিয়ে চায়ে দিয়ে খায় অনেকে। এছাড়া এর ফুল সস, ডেজারট ইত্যাদিতে ব্যবহার করে।

আরও দেখুন
ল্যাভেন্ডার তেল
ল্যাভেন্ডার (রঙ)

তথ্যসূত্র

উৎসসমূহ
 Chaytor D A. A taxonomic study of the genus Lavandula. 1937
 Upson T, Andrews S. The Genus Lavandula. Royal Botanic Gardens, Kew 2004
 United States Department of Agriculture GRIN: Lavandula

বহিঃসংযোগ

Medicinal use  from University of Maryland Medical Center

গুল্ম
 
ঔষধি উদ্ভিদ
ভেষজ
কার্ল লিনিয়াস কর্তৃক নামকরণকৃত ট্যাক্সা
হিমেশ রেশমিয়া

হিমেশ রেশামিয়া (; জন্ম ২৩ জুলাই ১৯৭৩) হচ্ছেন একজন ভারতীয় অভিনেতা, সঙ্গীত পরিচালক, গীতিকার, সুরকার, প্রযোজক, গায়ক, চিত্রনাট্যকার, চলচ্চিত্র পরিবেশক, যিনি প্রধানত বলিউড শিল্পে কাজ করে থাকেন। তিনি ২০০৬ সালে নেপথ‍্য পুরুষ কণ্ঠশিল্পী হিসেবে ফিল্মফেয়ার পুরস্কার লাভ করেন।

প্রাথমিক জীবন 
হিমেশ রেশমিয়া গুজরাতের ভাবনগরে জন্মগ্রহণ করেন। তার পিতা ভিপিন রেশমিয়াও রাজুলার নিটবর্তী ঐ গ্রামে জন্মগ্রহঅণ করেন।হিমেশ অনর্গল গুজরাটি কথা বলতে পারেন।

ব্যক্তিগত জীবন 
মাত্র ২১ বছর বয়সে হিমেশ তার স্ত্রী কোমল এর সাথে বিবাহ বন্ধনে আবদ্ধ হন। তাদের একটি পুত্র সন্তান রয়েছে। ২০১৭ সালে তিনি ও তার স্ত্রী বান্দ্রা পারিবারিক আদালতে ডিভোর্স পিটিশন দাখিল করে দীর্ঘ ২২ বছরের বিবাহ জীবনের বিচ্ছেদ ঘটান।

সঙ্গীত এবং চলচ্চিত্র কর্মজীবন 
হিমেশের বন্ধু অভিনেতা সালমান খান এর মাধ্যমেই চলচ্চিত্রে সঙ্গীত পরিচালক হিসেবে অভিষেক ঘটে। সালমান খান হিমেশকে পিয়ার কিয়া তো ডর না কিয়া সিনেমার জন্য সঙ্গীত পরিচালক হিসেবে জতিন-ললিত এবং সাজিদ-ওয়াজিদ এর সাথে কাজ করার সুযোগ করে দেন। এই কাজে সফলতার পর হিমেশ ও খান আরো অনেক কাজ একসাথে করেছেন। সঙ্গীত পরিচালক হিসেবে হিমেশেরর সবচেয়ে বড়ো সাফল্য আসে ২০০৩ সালে তেরে নাম সিনেমার মাধ্যমে। এছাড়াও সালমান খানের সাথে প্রেম রতন ধন পায়ো, বডিগার্ড ও অন্যান্য ছবিগুলোর সঙ্গীত ও সমান ভাবে বিখ্যাত হয়েছে

সম্মাননা
আশিক বানাইয়া আপনে চলচ্চিত্রে প্লে-ব্যাক এর জন্য ২০০৬ সালে হিমেশ ফিল্মফেয়ার সহ আইইফা অ্যাওয়ার্ড ও অন্যান্য পুরস্কারের সেরা প্লে-ব্যাক সঙ্গীত শিল্পীর পুরস্কারে ভুষিত হন। এছাড়াও তিনি আরো অন্যান্য অনেক সম্মাননা পেয়েছেন।

অ্যালবাম

তথ্যসূত্র

বহিঃসংযোগ 

 
 
 

১৯৭৩-এ জন্ম
জীবিত ব্যক্তি
২১শ শতাব্দীর ভারতীয় গায়ক
২১শ শতাব্দীর ভারতীয় সুরকার
গুজরাতি ব্যক্তি
বলিউডের নেপথ্য সঙ্গীতশিল্পী
ভারতীয় চলচ্চিত্র অভিনেতা
ভারতীয় চলচ্চিত্র সঙ্গীত সুরকার
ভারতীয় নেপথ্য গায়ক
ভারতীয় গায়ক
ভারতীয় পপ গায়ক
ভারতীয় সঙ্গীতশিল্পী
হিন্দি চলচ্চিত্র অভিনেতা
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী
শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
রেওয়ামিল

রেওয়ামিল হচ্ছে এমন একটি তালিকা যেখানে আয়,ব্যয়,সম্পদ ও দায় জাতীয় হিসাবগুলোর জের  অনুযায়ী সাজিয়ে হিসাবের শুদ্ধতা যাচাই করা হয়। সকল ব্যক্তিবাচক ও সম্পত্তিবাচক হিসাব এতে আনা হয়।জাবেদা ও খতিয়ানের লেনদেনগুলো সঠিকভাবে লিপিবদ্ধ হয়েছে কিনা তা রেওয়ামিলের মাধ্যমে জানা যায়।

সীমাবদ্ধতা
হিসাবরক্ষণ পদ্ধতিতে কিছু ভুল রেওয়ামিলের মাধ্যমে ধরা পড়ে না,যাকে দু'ভাগে ভাগ করা যায়। যেমন:
 নীতিগত ভুল
 করণিক ভুল

নীতিগত ভুল
হিসাবরক্ষণের নীতিমালা না মেনে লেনদেন লিপিবদ্ধ করা হলে তাকে নীতিগত ভুল বলে। যেমন- বিলম্বিত বিজ্ঞাপনকে সম্পওি হিসাবে না দেখিয়ে ব্যয় হিসাবে দেখানো হলে। কারণ, বিলম্বিত বিজ্ঞাপনের প্রভাব একাদিক হিসাবকালের উপর বন্টিত হয়। কিন্তু ব্যয় হিসাবে দেখানো হলে তা শুধুমাএ একটি বছরের উপর দেখানো হয়।

করণিক ভুল
একজন হিসাববিদ হিসাবরক্ষণ প্রক্রিয়ায় অসাবধনতাবশত যে ভুলগুলো করেন তাকে করণিক ভুল বলা হয়।
করণিক ভুল ৪ প্রকার :-
 বাদ পড়ার ভুল,
 লেখার ভুল,
 পরিপূরক ভুল এবং
 বেদাখিলার ভুল।

বাদ পড়ার ভুল:-
লিপিবদ্ধকরণের সময় কোন লেনদেন সম্পূর্ণরূপে বাদ পড়লে তাকে বাদ পড়ার ভুল বলে। 
যেমন, ৫,০০০ টাকার পণ্য ক্রয় লিপিবদ্ধকরা হলো না। যার ফলে এখানে, ৫,০০০ টাকার পণ্য কম দেখানো হয়েছে।

লেখার ভুল:-
লেনদেন লিপিবদ্ধকরনের সময় টাকার অঙ্ক ভুল হলে তাকে লেখার ভুল বলে। 
যেমন,৫০০০ টাকার ক্রয়কে ৫০০ টাকায় লিপিবদ্ধ করা হলে।

পরিপূরক ভুল:-
লেনদেন লিপিবদ্ধকরনের সময় একাধিক ভুল হলে,এবং তাদের একটির দ্বারা অপরটি সংশোধিত হলে তাকে পরিপূরক ভুল বলে।
যেমন- বেতন ৫,০০০ টাকার বদলে ৪,০০০ টাকা চার্জ করা হয়ছে। অন্যদিকে, ক্রয় ৪,০০০ টাকার বদলে ৫,০০০ টাকা চার্জ করা হয়েছে।

বে-দাখিলার ভুল:-
লেনদেন লিপিবদ্ধকরনের সময় কোন নির্দিষ্ট হিসাবকে ডেবিট বা ক্রেডিট করার বদলে সমজাতীয় অন্য হিসাবকে ডেবিট বা ক্রেডিট করলে তাকে বে-দাখিলার ভুল বলে। 
যেমন- ৫,০০০ টাকার বেতনকে ৫,০০০ টাকায় ভাড়া হিসাবে লিপিবদ্ধ করা হলে।

তথ্যসূত্র 

সর্বজনগ্রাহ্য হিসাববিজ্ঞান নীতিমালা
হিসাববিজ্ঞান পরিভাষা

de:Zwischenberichterstattung#Zwischenberichterstattung und internes Berichtswesen
তালতলি জামে মসজিদ

তালতলি জামে মসজিদ (পূর্বনামে পরিচিত মুন্সিবাড়ী জামে মসজিদ) হল বাংলাদেশের চাঁদপুর জেলার তালতলির গ্রামে অবস্থিত ১৯ শতকের একটি জামে মসজিদ।

ইতিহাস 
এটি ১৮৯১ সালের বৃহত্তর কুমিল্লার মুন্সিবাড়ি জমিদার আব্দুল হামিদ মুন্সি কর্তৃক প্রতিষ্ঠিত হয়। মসজিদটি মুন্সিবাড়ির পুকুরের উপর তৈরি করা হয়। তৎকালীন সময়ে মসজিদটির নামকরণ করা হয় "মুন্সিবাড়ী জামে মসজিদ"। কিন্তু পরবর্তীতে মসজিদটির নাম পরিবর্তন করে তালতলি জামে মসজিদ রাখা হয়।

স্থাপত্য
স্থানীয় রাজমিস্ত্রি দ্বারা নির্মিত, কাঠামোটি ইন্দো-সারেসনিক এবং ইন্দো-ইসলামী শৈলীর মিশ্রণের। স্থাপনাটি চার কোণে চারটি মিনারসহ এতে একটি হলওয়ে রয়েছে। মূল নামাজ পড়ার কক্ষে মিহরাব (মুসাল্লাহ) রয়েছে।

মিহরাবে আঞ্চলিক খতিবদের খুতবা দেওয়ার জন্য একটি মিনবার রয়েছে। বাহিরে ওযু করার জন্য পুকুর রয়েছে। মসজিদের ছাদে ওঠার জন্য সিড়ি রয়েছে। এই ভবনে ইসলামী পন্ডিতদের থাকার জন্য একটি কোয়ার্টারের ব্যবস্থা রয়েছে এবং মাদ্রাসার ছাত্রদের জন্য পড়ার জন্য প্রধান হলটিতে খোদাইকৃত গ্রন্থাগার আছে।

চিত্রশালা

আরও দেখুন
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা 
 ষাট গম্বুজ মসজিদ

তথ্যসূত্র

বহিঃসংযোগ

চাঁদপুর জেলার মসজিদ
১৮৯১-এ প্রতিষ্ঠিত মসজিদ
১৮৯১-এ সম্পন্ন মসজিদ
রাউটিং

রাউটিং হচ্ছে নেটওয়ার্কে সংযুক্ত কোন গন্তব্যে যাওয়ার জন্য সবচেয়ে উপযুক্ত পথ বাছাই করার প্রক্রিয়া । সাধারণত রাউটার নামক একধরনের নেটওয়ার্কিং ডিভাইস ব্যবহার করে রাউটিং এর কাজ করা হয় । নেটওয়ার্ক ডাটা বা ট্রাফিক গন্তব্যে যাওয়ার জন্য কোন পথ সবচেয়ে উত্তম তা বাছাই করা এবং সেই পথে ট্রাফিক পাঠিয়ে দেওয়াই হলো রাউটার এর কাজ যা রাউটিং নামে পরিচিত ।

একটি রাউটার বিভিন্ন প্রোটোকল বা নিয়মনীতি ব্যবহার করে পথ বাছাই করার কাজটি করে থাকে । নেটয়ার্কিং ডিভাইস হিসেবে রাউটারে বেশি ব্যবহৃত কিছু প্রোটোকলের নাম নিম্নরূপঃ

 RIP,
 RIPv2 (ভার্সন ২),
 EIGRP,
 OSPF, ইত্যাদি

বহিঃসংযোগ 

 Count-To-Infinity Problem
 "Stability Features"  are ways of avoiding the "count to infinity" problem.
 Cisco IT Case Studies about Routing and Switching
 good example at event-helix

কম্পিউটার নেটওয়ার্কিং
রাউটিং
ইন্টারনেট স্থাপত্য
বীর শ্রেষ্ঠ মতিউর রহমান স্মৃতি জাদুঘর

বীরশ্রেষ্ঠ ফ্লাইট ল্যাফটেন্যান্ট মতিউর রহমানের স্মৃতিকে ধরে রাখার প্রয়াসে ২০০৮ সালের ৩১ মার্চ  বীরশ্রেষ্ঠ মতিউর রহমান স্মৃতি জাদুঘর স্থাপিত হয় ।

অবস্থান
নরসিংদীর রায়পুরা উপজেলার সাবেক রামনগর গ্রামে বীরশ্রেষ্ঠ মতিউর রহমান স্মৃতি জাদুঘর অবস্থিত।

ইতিহাস
সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ২০০৮ সালের ৩১  মার্চ উপঅধিনায়ক এ কে খন্দকার জাদুঘরের আনুষ্ঠানিক উদ্বোধন করেন। জাদুঘরে প্রায় ২ হাজার ৮০০টি বই রয়েছে। তবে এই জাদুঘরে বীরশ্রেষ্ঠের ব্যবহার্য কোন স্মৃতি চিহ্ন নেই। |

তথ্যসূত্র

ঢাকা বিভাগের জাদুঘর
বাংলাদেশের স্মৃতি জাদুঘর
বাংলাদেশের স্বাধীনতা যুদ্ধের ফলাফল
মতিউর রহমান (বীরশ্রেষ্ঠ)
কেন রাদারফোর্ড

কেনেথ (কেন) রবার্ট রাদারফোর্ড, এমএনজেডএম (; জন্ম: ২৬ অক্টোবর, ১৯৬৫) ডুনেডিনে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে দশ বছর প্রতিনিধিত্ব করেন। এছাড়াও, ১৯৯০-এর দশকে জাতীয় দলের অধিনায়ক ছিলেন। কেন রাদারফোর্ড ঘরোয়া ক্রিকেট অঙ্গনে ওতাগো দলের পক্ষে খেলেছেন।

প্রারম্ভিক জীবন 
১৯৮২-৮৩ মৌসুমে ১৭ বছর বয়সে ওতাগো দলের পক্ষে অভিষেক ঘটে তার। ১৯৮৪-৮৫ মৌসুমে ব্যাটিং উদ্বোধনে নেমে ৪৪.২০ গড়ে ৪৪২ রান সংগ্রহ করেন। তন্মধ্যে অকল্যান্ডের বিপক্ষে ১৩০ রান করে প্রথম সেঞ্চুরি হাঁকান। ১৯৮৫-৮৬ মৌসুমে শেল ট্রফিতে তিনটি সেঞ্চুরি সহযোগে ৫৩.১৬ গড়ে ৬৩৮ রান করেন। প্রথম-শ্রেণীর ক্রিকেটে সর্বমোট ৩৫টি সেঞ্চুরি করেন।

খেলোয়াড়ী জীবন 
ওয়েস্ট ইন্ডিজ দলের বিপক্ষে তার টেস্ট অভিষেক ঘটে। তখন ওয়েস্ট ইন্ডিজ দল বিশ্ব ক্রিকেট অঙ্গনে একাধিপত্য বিস্তার করেছিল। রাদারফোর্ড তার প্রথম সাত ইনিংসে যথাক্রমে ০, ০, ৪, ০, ২, ১ এবং ৫ রান সংগ্রহ করেছিলেন। ১৯৮৫-৮৬ মৌসুমে অস্ট্রেলিয়া সফরের জন্য মনোনীত হননি। কিন্ত ঘরোয়া ক্রিকেটে ভাল ফলাফল অর্জন করায় তাকে ১৯৮৬ সালের প্রথমার্ধ্বে সফরকারী অস্ট্রেলিয়ার বিপক্ষে খেলার সুযোগ দেয়া হয়। এ সময় তাকে মাঝারি সারিতে ব্যাটিং করতে হয়। তিন টেস্টে তিনি দুইটি অর্ধ-শতক হাঁকান। টেস্ট ক্রিকেটে অর্ধ-শতককে শতকে রূপান্তরের তেমন চেষ্টা চালাননি।

নিউজিল্যান্ড দলকে তিন বছর নেতৃত্ব দেন। রিচার্ড হ্যাডলি’র অবসরগ্রহণ ও কেবলমাত্র মার্টিন ক্রো’র ন্যায় বিশ্বমানের ব্যাটসম্যান দলে থাকায় নিউজিল্যান্ড দল কঠিন সময় অতিক্রম করে। ১৮বার চেষ্টার পর তার দল দুই টেস্ট জয়ে সক্ষম হয়।

অবসর 
১৯৯৫ সালে নিউজিল্যান্ড দল থেকে বাদ দেয়ার পর দক্ষিণ আফ্রিকায় চলে যান। সেখানে তিনি প্রথম-শ্রেণীর ক্রিকেটে পাঁচ মৌসুমে খেলেন। প্রথমে ট্রান্সভাল ও পরে গটেংয়ে খেলেন। চূড়ান্তভাবে অবসর নেয়ার পূর্বে শেষ খেলায় শূন্য রান তুলেন। অবসর নেয়ার পর আয়ারল্যান্ড ক্রিকেট দলকে পরিচালনা করেন তিনি। দুই বছর এ দায়িত্বে থাকার পর ঘোড়দৌড়ের দিকে অগ্রসর হন। ২০১৩ সাল থেকে ওয়াইকাতো রেসিং ক্লাবের মহাসচিবের দায়িত্ব পালন করছেন। এছাড়াও, স্কাই নেটওয়ার্ক টেলিভিশনের পক্ষে ক্রিকেট ধারাভাষ্যকার হিসেবে অংশগ্রহণ করছেন।

ব্যক্তিগত জীবন 
রাদারফোর্ডের বড় ভাই ইয়ান ব্যাটসম্যান হিসেবে ১৯৭৪-৭৫ থেকে ১৯৮৩-৮৪ সময়কাল পর্যন্ত ওতাগো দলে খেলেছেন। ভ্রাতৃদ্বয় ১৯৮২-৮৩ ও ১৯৮৩-৮৪ মৌসুমে ওতাগো দলে খেলেছেন। তার জ্যেষ্ঠ সন্তান হামিশ রাদারফোর্ড নিউজিল্যান্ড দলের পক্ষে টেস্ট খেলছেন।

তথ্যসূত্র

আরও দেখুন 
 ইয়ান চ্যাটফিল্ড
 ব্রেন্ডন ম্যাককুলাম
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 

 
 

১৯৬৫-এ জন্ম
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
আয়ারল্যান্ড ক্রিকেট দলের কোচ
ওতাগোর ক্রিকেটার
গটেংয়ের ক্রিকেটার
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেট অধিনায়ক
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেট অধিনায়ক
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ড জাতীয় ক্রিকেট দলের নির্বাচক
নিউজিল্যান্ড অর্ডার অব মেরিট প্রাপক
নিউজিল্যান্ডীয় ক্রিকেট কোচ
ডুনেডিন থেকে আগত ক্রিকেটার
সাউথ আইল্যান্ডের ক্রিকেটার
নেটওয়ার্ক প্যাকেট

নেটওয়ার্ক প্যাকেট বা ডাটা প্যাকেট হচ্ছে প্যাকেট সুইচড নেটওয়ার্কের মধ্যদিয়ে যে ডাটা বা তথ্য প্রবাহিত হয় তার একটি ব্লক বা একক । উৎস থেকে গন্তব্যে যাওয়ার জন্য উৎস থেকে প্রেরণ করা ডাটার সম্পূর্ণ অংশ একেবারে না গিয়ে ছোট ছোট ব্লক আকারে নেটওয়ার্কের মধ্যদিয়ে প্রবাহিত হয় ।

ডাটার আগে ও পরে কিছু বাড়তি তথ্য যোগ করে একটি ডাটা প্যাকেট তৈরি হয় । নেটওয়ার্ক ও নেটওয়ার্কিং এ ব্যবহৃত বিভিন্ন ডিভাইস (আমাদের কম্পিউটার, রাউটার ইত্যাদি) ডাটা প্যাকেট তৈরি করার কাজটি করতে পারে । প্রেরিত ডাটার আগে যে বাড়তি অংশ যোগ করা হয় তা হেডার এবং পরে যে বাড়তি অংশ যোগ করা হয় তা ফুটার ইত্যাদি নামে পরিচিত । এসব অংশে উৎস ও গন্তব্যের ঠিকানাসহ রাউটিং এর কাজে ব্যবহৃত বিভিন্ন গুরুত্বপূর্ণ তথ্য থাকে ।

যখন কম্পিউটার সেন্টার থেকে রিসিভারে ডাটা পাঠায় তখন সমস্ত ডাটা টা একই সাথে সেন্টার থেকে রিসিভার এর কাছেে পৌঁছয় না। তাার পরিবর্তে ডাটা গুলি কয়েকটি ছোট ছোট আকারে ভেঙে সেই রিসিভারে কাছে পৌঁছয় এই তথ্য প্যাকেট গুলি শুধুমাত্র যে সেন্ডারের ডাটাই রিসিভারে পৌঁছে দেয় তা নয়। এই প্যাকেট গুলির সঙ্গে এই প্যাকেট গুলি সেন্ডারের উৎস স্থল এবং গন্তব্য স্থল এবং কোন পথে ডাটা পরিচালিত পরিবাহিত হয়ে পৌঁছলো সে সমস্ত তথ্য ওর সঙ্গে ০,১ হিসাবে যুক্ত হয়ে যায় । ডাটা প্যাকেট গুলি ছোট ছোট হওয়ার কারণে পরিবহন দ্রুত হয় এবং সুষ্ঠভাবে পরিচালিত হয় ।

তথ্যসূত্র

তথ্যের একক
তথ্য একক